Loksins verður Party Zone ´ 95 kvöldið endurtekið . Corona , Rás 2 og Gogoyoko kynna með stolti : — — — — — — — — — — — — — — — — — — — — — — — — — — — - PARTY ZONE ´ 95 á Annan í Jólum Staðsetning auglýst síðar . Margeir - Árni E - Maggi Lego - Grétar G - Frímann - Andrés Nielsen hafa staðfest þátttöku sína . Fleira sem er í fullri vinnslu bíður þess að verða gert opinbert . Miðaverð í forsölu er 2.500 kr. ( FORSALAN ER HAFIN ) — — — — — — — — — — — — — — — — — — — — — — — — — — — - Annað Party Zone ´ 95 kvöld verður haldið á stærstu partý dagsetningu ársins , á annan í jólum , sem ber uppá laugardag þetta árið . Það gerðist eitthvað afar sérstakt þegar Party Zone ´ 95 kvöldið var haldið á jónsmessunótt fyrr á þessu ári . Það gjörsamlega varð allt vitlaust þegar plötusnúðar Tunglsins og Rósenberg á árunum 1990 - 1995 spiluðu vínýl plötur þess tíma . Svo rosalegt var kvöldið að við höfum sjaldan fengið önnur eins viðbrögð við nokkru kvöldi sem við höfum haldið , og höfum við haldið þau nokkur . Vegna fáránlegra margra áskoranna verða gömlu vinyl kassarnir dregnir aftur fram og dansstemmning frá árdögum danssenunnar 1990 til dansársins mikla 1995 rifjuð upp með öllu tilheyrandi . Fram koma allir helstu plötusnúðar Tunglsins og Rósenbergkjallarans frá þessu magnaða tímabili . Tímabili þegar troðfullur Rósenberg kjallarinn var athvarf frumkvöðla danstónlistarinnar hér á landi helgi eftir helgi , tímabili þegar listamenn eins og Master at Work , Basement Jaxx , 808 State , Erick Morrillo , Party Zone kvöldin o.fl. stórviðburðir troðfylltu Tunglið . Ekki gleyma eftirpartíunum og rave partýinum út um allan bæ . Stórviðburðir eins og Björk / Underworld í Laugardalshöll OG Uxahátiðin um verslunarmanna helgina 1995 þar sem sagnfræðingar PZ segja að hafi verið hámark danssprengjunnar sem varð það sama ár . Aðalmálið er náttúrulega tíðarandinn , tískustraumar og hin frábæra tónlist sem kraumaði undir á þessum tíma sem vert er að minnast . Í sumar var í fyrsta sinn sem allir þeir sem báru hitan og þungan af því að byggja upp senuna á þessum tíma sem stóðu saman að svona kvöldi , þ.e. Party Zone og allir snúðarnir og nú verður eiginlega endurtaka þennan magnaða viðburð frá því í sumar . Heiti kvöldsins er afar rökrétt þar sem árið 1995 var gríðarlega stórt ár í hugum danstónlistar - og partýdýra landsins og einnig vegna þess að samnefndur diskur útvarpsþáttarins Party Zone kom út haustið 1995 og sat hann í 3 vikur á toppi íslenska breiðskífu listans sem verður að teljast einsdæmi fyrir safndisk með danstónlist . Það segir margt um hvað dansbylgjan var sterk á þessum tíma . Diskurinn fékk sömuleiðis verðlaun fyrir besta plötuskoverið þetta sama ár . Útvarpsþátturin Party Zone var einskonar miðstöð þessarar vakningar og stemmingar sem var í gangi á þessum tíma . Ákveðnum hápunkti var náð þarna sem næst tæpast aftur enda nýjabrum í gangi sem verður ekki endurtekið . Það voru margir sem þurftu frá að hverfa í sumar þegar við stappfylltum Jacobsen . ATH Sérstakur þemaþáttur verður á Rás 2 , í dansþætti þjóðarinnar Party Zone um kvöldið kl 19:30 - 22:00 . Styrkaraðili kvöldsins er Corona og einnig heldur samstarf Party Zone við Gogoyoko.com áfram en það hófst í byrjun þessa árs .